കനയ്യയും ജിഗ്നേഷും മൂവര്ണക്കൊടിക്കീഴില് കോണ്ഗ്രസ് അംഗത്വം സ്വീകരിച്ച് നേതാക്കള് ന്യൂഡല്ഹി : കനയ്യകുമാറും ജിഗ്നേഷ് മേവാനിയും കോണ്ഗ്രസില് ചേര്ന്നു. എഐസിസി ആസ്ഥാനത്ത് നടന്ന ചടങ്ങില് രാഹുല് ഗാന്ധി ഇരുവര്ക്കും പാര്ട്ടി അംഗത്വം നല്കി. തുടര്ന്ന് നടന്ന വാര്ത്താസമ്മേളനത്തില് എഐസിസി ജനറല് സെക്രട്ടറി കെ.സി വേണുഗോപാല് എം.പി, കോണ്ഗ്രസ് ദേശീയ വക്താവ് രണ്ദീപ് സുര്ജ്ജേവാല തുടങ്ങിയ നേതാക്കള് ഇരുവരേയും സ്വീകരിച്ചു. ഫാസിസത്തിനെതിരായ പോരാട്ടത്തില് കനയ്യയും ജിഗ്നേഷും കോണ്ഗ്രസിന് കരുത്താകുമെന്ന് കെ.സി വേണുഗോപാല് പറഞ്ഞു. ഭഗത് സിങ് പ്രതിമയില് പുഷ്പാര്ച്ചനയ്ക്കായി രാഹുല് ഗാന്ധിക്കൊപ്പം കനയ്യയും ജിഗ്നേഷും എത്തിയിരുന്നു.